CELEX: 62017TN0154
Language: fi
Date: 2017-03-09 00:00:00
Title: Asia T-154/17: Kanne 9.3.2017 – Deichmann v. komissio

24.4.2017   
            
            
               FI
            
            
               Euroopan unionin virallinen lehti
            
            
               C 129/36
            
         Kanne 9.3.2017 – Deichmann v. komissio
   (Asia T-154/17)
   (2017/C 129/55)
   Oikeudenkäyntikieli: hollanti
   
      Asianosaiset
   
   
      Kantaja: Deichmann SE (Essen, Saksa) (edustajat: asianajajat A. Willems, S. De Knop ja M. Meulenbelt)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi
            
         
               —
            
            
               kumoamaan lopullisen polkumyyntitullin ottamisesta uudelleen käyttöön tiettyjen Kiinan kansantasavallasta peräisin olevien sellaisten jalkineiden tuonnissa, joiden päälliset ovat nahkaa ja jotka on valmistanut Chengdu Sunshine Shoes Co. Ltd, Foshan Nanhai Shyang Yuu Footwear Ltd tai Fujian Sunshine Footwear Co. Ltd, ja kyseisessä tuonnissa käyttöön otetun väliaikaisen tullin lopullisesta kantamisesta sekä unionin tuomioistuimen yhdistetyissä asioissa C-659/13 ja C-34/14 antaman tuomion täytäntöön panemisesta 14.12.2016 annetun komission täytäntöönpanoasetuksen (EU) 2016/2257 ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi viiteen kanneperusteeseen.
   
               1)
            
            
               Ensimmäinen kanneperuste, jonka mukaan SEU 5 artiklan 1 ja 2 kohtaa on rikottu, koska riidanalaiselta asetukselta puuttuu oikeusperusta. Kantaja väittää toissijaisesti, että komissiolla ei ollut toimivaltaa antaa riidanalaista asetusta.
            
         
               2)
            
            
               Toinen kanneperuste, jonka mukaan SEUT 266 artiklaa on rikottu, koska on laiminlyöty toteuttaa toimenpiteet, jotka ovat tarpeen 4.2.2016 annetun tuomion C & J Clark International (C-659/13 ja C-34/14, EU:C:2016:74) täytäntöön panemiseksi.
            
         
               3)
            
            
               Kolmas kanneperuste, jonka mukaan asetuksen (EU) N:o 2016/316 (1) 1 artiklan 1 kohtaa ja 10 artiklan 1 kohtaa on rikottu ja oikeusvarmuuden periaatetta on loukattu, kun on otettu käyttöön polkumyyntitulli jalkineiden tuonnissa sellaisen tuonnin osalta, joka on tapahtunut asetusten N:o 1472/2006 (2) ja N:o 1294/2009 (3) soveltamisaikana.
            
         
               4)
            
            
               Neljäs kanneperuste, jonka mukaan asetuksen (EU) N:o 2016/1036 21 artiklaa on rikottu, koska polkumyyntitullit otettiin käyttöön ilman uutta unionin edun arviointia. Kantaja katsoo, että joka tapauksessa oli ilmeisen virheellisen katsoa, että polkumyyntitullien käyttöönotto oli unionin edun mukaista.
            
         
               5)
            
            
               Viides kanneperuste, jonka mukaan SEU 5 artiklan 1 ja 4 kohtaa on rikottu, koska on annettu toimi, joka menee yli sen, mikä on tarpeen asetetun tavoitteen saavuttamiseksi.
            
         
      (1)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) N:o 2016/1036 (EUVL 2016, L 176, s. 21).
   
      (2)  Lopullisen polkumyyntitullin käyttöönotosta tiettyjen Kiinan kansantasavallasta ja Vietnamista peräisin olevien sellaisten jalkineiden tuonnissa, joiden päälliset ovat nahkaa, ja kyseisessä tuonnissa käyttöön otetun väliaikaisen tullin lopullisesta kantamisesta 5.10.2006 annettu neuvoston asetus (EY) N:o 1472/2006 (EUVL 2006, L 275, s. 1).
   
      (3)  Vietnamista ja Kiinan kansantasavallasta peräisin olevien tiettyjen jalkineiden, joiden päälliset ovat nahkaa, tuonnissa käyttöön otettavasta lopullisesta polkumyyntitullista, sellaisena kuin se on laajennettuna koskemaan Macaon erityishallintoalueelta lähetettyjen tiettyjen jalkineiden, joiden päälliset ovat nahkaa, tuontia riippumatta siitä, onko niiden alkuperämaaksi ilmoitettu Macaon erityishallintoalue, asetuksen (EY) N:o 384/96 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena 22.12.2009 annettu neuvoston täytäntöönpanoasetus (EU) N:o 1294/2009 (EUVL 2009, L 352, s. 1).